โบรกฯมอง SET ทรงตัวรอปัจจัยใหม่ จับตางบฯ TISCO-KTC วันนี้
โบรกฯมอง SET ทรงตัวรอปัจจัยใหม่ แนะจับตา TISCO-KTC ประกาศงบฯวันนี้
17 ก.ค. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งทรงตัว เนื่องจากไม่มีปัจจัยใหม่เข้ามา ขณะเดียวกันกำลังรอหลายปัจจัยทั้งเรื่องการปรับคณะรัฐมนตรี (ครม.) และการทยอยประกาศผลประกอบการของกลุ่มสถาบันการเงิน โดยวันนี้ TISCO และ KTC ก็จะประกาศงบฯออกมา
ด้านตลาดหุ้นในภูมิภาคเอเชียแกว่งในแดนบวกเล็กน้อย โดยต่างรอดูการประชุมคณะกรรมาธิการยุโรป (EC) ซึ่งจะพิจารณาในเรื่องกองทุนฟื้นฟูเศรษฐกิจ 7.5 แสนล้านยูโร
พร้อมให้แนวรับ 1,340-1,342 จุด ส่วนแนวต้าน 1,360 จุด